Žiupronys
Žiuprónys (blrs. Жупраны, rus. Жупраны) – agromiestelis Gudijoje, Gardino srityje, Ašmenos rajone, 10 km į šiaurės rytus nuo Ašmenos, Ašmenos upės pakrantėje. Kaimo apygardos centras. Pro Žiupronis eina Barysavo–Ašmenos plentas. Dirba asfaltbetonio gamykla, veikia kultūros namai, biblioteka, paštas ir vidurinė mokykla. Yra 1854–1875 m. pastatyta Šv. Petro ir Povilo katalikų bažnyčia, XIX a. pab.–XX a. pr. smuklė, žydų kapinės, Pranciškaus Boguševičiaus muziejus.